stanford-oval/wikipedia huggingface dataset:
Axel Berg
Perhe

Bergin isä oli suomalainen jalkaväenkenraali Johan Alexander (Ivan Alexandrovich) Berg (1830–1900) Venäjän armeijassa ja toimi Akselin syntyessä Orenburgin prikaatin esikuntapäällikkönä, äiti Elisabeth oli italialaista syntyperää  ja toimi muun muassa englannin kielen opettajana. Isovanhemmat olivat viipurilainen apteekkari Alexander Berg ja hänen puolisonsa Emilia Berg.
Ura

Ensimmäisen maailmansodan aikana Berg toimi navigaattorina englantilaisella sukellusveneellä E 8, joka kuului englantilaiseen sukellusveneosastoon ja toimi Venäjän Itämeren laivaston yhteydessä. Sukellusveneen moottori syttyi pitkän takaa-ajon jälkeen tuleen 15.10.1917 ja alkoi levittää myrkyllistä savua. Vene pelastautui ihmeen kaupalla Helsinkiin, mutta Berg joutui sotasairaalaan. Hänelle jäi myrkytyksestä pysyvä sydänvika. Berg palasi sukellusvenepalvelukseen toukokuussa 1919, kun hänet komennettiin perämieheksi sukellusvene Panteralle (Pantteri). Liittoutuneiden intervention aikana vuoden 1919 elokuusta vuoteen 1924 asti Berg toimi sukellusveneiden Рысь (Ilves), Волк (Susi) ja Zmeja (Käärme) kapteenina. Asepalveluksen ohessa hän suoritti insinööritutkinnon vuonna 1920 ja Pietarin merisota-akatemian tutkinnon vuonna 1925. Vuonna 1922 hän kirjoitti punalaivaston ensimmäisen palveluohjesäännön sukellusveneille.
Sittemmin Berg siirtyi radiotekniikan tutkijaksi ja opettajaksi. Hän toimi opettajana puna-armeijan sotateknisessä akatemiassa vuodesta 1925 ja merisota-akatemiassa vuodesta 1927. Vuodesta 1924 alkaen hän julkaisi useita radiotekniikan ja elektroniikan oppikirjoja. Berg yleni merisota-akatemian radionavigoinnin ja radioviestinnän professoriksi vuonna 1930, jolloin hänet ylennettiin myös vara-amiraalia vastaavaan arvoon.
Vuonna 1937 Berg pidätettiin vakoilusta syytettynä. 900 päivää kestäneen tutkinnan jälkeen hänet vapautettiin vuonna 1940.
Elokuussa 1943 Berg nimitettiin sähköteollisuuden varaministeriksi, jossa virassa hän toimi lokakuuhun 1944 asti. Vuosina 1944-47 Berg johti tutkimusryhmää, joka kehitti punalaivastolle muun muassa tutkan. Hän liittyi Neuvostoliiton kommunistiseen puolueeseen vuonna 1944. Akateemikon arvon Berg sai vuonna 1946. Vuodesta 1951 lähtien hän toimi Neuvostoliiton tiedeakatemian radiotekniikan ja elektroniikan tutkimusinstituutin johtajana. Neuvostoliiton varapuolustusministeriksi Berg nimitettiin Stalinin kuoltua. Siinä virassa hän toimi syyskuusta 1953 marraskuuhun 1957.
Vuodesta 1959 Berg oli puheenjohtajana Neuvostoliiton tiedeakatemian alaisessa "kybernetiikan monimutkaisten ongelmien tieteellisessä neuvostossa". Vuosina 1960-1965 hän oli Neuvostoliiton tiedeakatemian huomatuin kybernetiikan tutkija ja alan kirjallisuuden toimittaja. Bergille myönnettiin uransa aikana lukuisa määrä kunniamerkkejä ja mitaleja.
Teokset

Radiotekniikan yleinen teoria 1925
Vaihtovirtatyhjiögeneraattorien teoria 1925
Radioteknisen laskennan perusteet osa I 1928
Radioteknisen laskennan perusteet osa II 1930
Putkigeneraattorien teoria ja laskeminen 1932 ja 1935
Lähde:
Aiheesta muualla

Markku Salomaa: / Berg, Axel (1893–1979) Kansallisbiografia-verkkojulkaisu (maksullinen).  28.2.2001. Helsinki:  Suomalaisen Kirjallisuuden Seura.
Tosi tarina. Axel Berg (esitys tiistaina 22.3.2016 klo 20.00)[vanhentunut linkki], Yle TV1
Celebi

Celebi tai Çelebi voi tarkoittaa seuraavia:
Çelebi, Kırıkkalen maakuntaan kuuluva kaupunki ja piirikunta Turkissa.
Çelebi, kurdeihin kuuluva heimo.
Çelebi, Osmanien valtakunnassa käytetty arvonimi.
Celebi, Pokémon-hahmo.
Sukunimenä

Evliya Çelebi - osmanimatkailija ja kirjailija.
Musa Çelebi - osmaniprinssi, joka osallistui Osmanien interregnumina tunnetun hajaannuskauden sisällissotiin.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Celebi”, voi hakea sivunnimihaulla, laajalla sivunnimihaulla tai tekstihaulla.
Blera

Blera voi viitata seuraaviin:
Blera, antiikin aikainen kaupunki Etruriassa Italiassa; tunnetuin samannimisistä
Blera, nykyinen kaupunki Viterbon maakunnassa Latiumin alueella Italiassa
Blera, antiikin aikainen kaupunki Apuliassa Italiassa
Blera, kärpässuku
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Blera”, voi hakea sivunnimihaulla, laajalla sivunnimihaulla tai tekstihaulla.
Blender (lehti)

Blender oli vuosina 2001–2009 ilmestynyt yhdysvaltalainen musiikki- ja kulttuurilehti, jonka omisti Alpha Media Group. Lehden kohderyhmää olivat nuoret miehet, ja lehti oli erityisen tunnettu paljastavista kansikuvistaan sekä vitseistään. Blenderin viimeinen numero ilmestyi huhtikuussa 2009, minkä jälkeen julkaiseminen jatkui internetissä.
Vuonna 2009 lehden levikki oli 912 739, ja se oli kasvanut tasaisesti aloitusvuodesta 2001 lähtien.
Blendio

| Blendio |
| --- | --- |
 Blendio
 Koordinaatit: 11°36′55″N, 6°20′34″W 
Valtio:  Mali
Alue:  Sikasson alue
Piiri:  Sikasson piiri
Hallinto:  
 – Hallinnon tyyppi:  maalaiskunta
Väkiluku (2009):  12 300
Infobox OKVirheellinen NIMI-arvo: 
Blendio on maalaiskunta ja sen keskuskylä Sikasson alueen Sikasson piirissä Malissa. Se sijaitsee 100 kilometriä Sikassosta luoteeseen. Kunnassa on 12 300 ja kylässä 2 200 asukasta (vuonna 2009).
Blendion kunta rajoittuu pohjoisessa Sikasson piirin Dembelan ja Mirian, idässä Kofanin, etelässä Niénan ja lännessä Watenin ja Benkadin kuntiin. Maisemaa leimaavat kukkulat, ylängöt, laaksot ja tasangot. Pysyviä vesistöjä ei ole. Seutu kuuluu sudanilais-sahelilaiseen vyöhykkeeseen. Kasvillisuus on pensassavannia.
Kuntaan kuuluu 14 kylää. Asukkaat ovat etupäässä fulbeja ja bambaroita. Vallitseva uskonto on islam, mutta kunnassa on myös kristittyjä ja animisteja.
Blendiosta on yhteys RN7-maantielle Niénaan. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, maissi, riisi, fonio, pavut, maapähkinä, hedelmät ja vihannekset. Myytäväksi kasvatetaan puuvillaa. Kotieläimiä ovat naudat, lampaat, vuohet ja siipikarja. Lisäksi harjoitetaan kaupankäyntiä, käsityöammatteja, kalastusta ja keräilyä.
Carcassonne: Kivikausi

| Carcassonne: Kivikausi |
| --- | --- |

Suunnittelija:  Klaus-Jürgen Wrede
Julkaisija:  Hans im Glück
Julkaisuvuosi:  2002
Pelaajia:  2–5
Ikäsuositus:  10+
Pelin kesto:  30–60 min
Monimutkaisuus:  matala
Strategisuus:  keskitasoa
Satunnaisuus:  keskitasoa
 BoardGameGeek 
Lopuillaan oleva Carcassonne: Kivikausi -peli. Etualalla pisteenlaskulauta.
Carcassonne: Kivikausi (saks. Carcassonne – Die Jäger und Sammler) on Carcassonne-sarjaan kuuluva lautapeli. Alkuperäisen Carcassonnen tavoin pelissä on helposti ja nopeasti omaksuttavat säännöt. Peruspeliin verrattaessa tähän peliin on valmiiksi luotu sellaisia pelinkulkuun vaikuttavia elementtejä, jotka alkuperäisessä versiossa saavutetaan vasta lisäosien avulla. Lisäksi pisteiden lasku tapahtuu käyttäen hieman eroavaisia sääntöjä. Pelin on suunnitellut alkuperäisenkin Carcassonnen suunnitellut Klaus-Jürgen Wrede ja se julkaistiin 2002.
Pelissä rakennetaan kivikautista maailmaa asettelemalla pelilaattoja pelipöydälle. Pelin edetessä laatoista rakentuu jokia, metsiä ja niittyjä. Jokilaatoissa voi olla järviä, joissa on kaloja, ja jokilaatat muodostavat vielä vesistöjä. Pelaajalla on käytettävissään kahdenlaisia pelinappuloita: seitsemän seuraajaa ja kaksi majaa.
Pelin kulku

Pelin alussa pelialueelle laitetaan aloituslaatta, minkä jälkeen ensimmäisenä vuorossa oleva pelaaja ottaa laattapakasta pelilaatan. Pelilaatta tulee sitten asettaa pelialueelle siten, että laatan yksi sivu on kiinni aloituslaatan sivussa sääntöjen mukaisesti. Tämän jälkeen pelaaja päättää, haluaako hän sijoittaa yhden käytettävissä olevista pelinappuloistaan asettamalleen laatalle sopivaksi katsomaansa kohtaan. Seuraajan voi laittaa joko joelle kalastajaksi, metsään keräilijäksi tai niitylle metsästäjäksi. Majan voi asettaa vain joelle tai järvelle. Tällöin kyseinen resurssi on varattu kyseiselle pelaajalle, eivätkä muut pelaajat saa laittaa omia pelinappuloitaan kyseiselle resurssille sen laajetessa pelialueen mukana (poikkeuksena majan saa laittaa joelle, jossa on vastapelaajan seuraaja ja päinvastoin, maja varaa sen vesistön jolla se on). Tämän jälkeen vuoro siirtyy seuraavalle pelaajalle ja hän ottaa uuden laatan pakasta ja asettaa sen samoin osaksi pelialuetta ja harkitsee pelinappulan asettamista asettamalleen laatalle.
Pelin edetessä pelialueella valmistuu jokia sekä metsiä, jotka pisteytetään sille pelaajalle, jolla on seuraaja kyseisessä resurssissa. Valmistunutta resurssia varannut seuraaja siirtyy takaisin pelaajan varastoon ja voidaan käyttää uudelleen. Jos kahdella tai useammalla pelaajalla on seuraajia kyseisissä resurssissa (erilliset resurssit voivat kasvaa yhdeksi ja samaksi resurssiksi), se jolla on eniten seuraajia resurssilla, kerää pisteet. Jos taas seuraajia on yhtä monta, kaikki saavat resurssista täydet pisteet. Mikäli seuraajaa ei valmistuneessa resurssissa ole, pisteitä ei jaeta. Valmistuneessa metsässä voi olla kultahippu, saa metsän valmistanut pelaaja vetää bonuslaatan bonuslaattapakasta ja pelata sen saman tien pelialueelle noudattaen tavallisten pelilaatojen asettelusääntöjä.
Niityt ja vesistöt pisteytetään vasta kunnes kaikki käytettävissä olevat pelilaatat on käytetty, jolloin peli päättyy ja suoritetaan lopullinen pistelasku. Näin ollen niityille asetetut seuraajat ja vesistöihin laitetut majat säilyvät asetetulla paikallaan pelin loppuun saakka. Lopullisessa pistelaskussa jätetään kaikki keskeneräiset joet ja metsät pisteyttämättä. Eniten pisteitä kerännyt pelaaja voittaa.
Versiot ja lisäosat

Tutustu eri Carcassonne-versioihin peruspelin sivulla.
Kivikausi-versioon on saatavilla tällä hetkellä yksi lisäosa, joka on Suomessa julkaistu Perus-Carcassonnelle kootun, Kreivi ja Kuningas -lisäosan mukana. Siinä kivikauteen tulee lisää viisi erikoispelilaattaa, joista pelaajat valitsevat yhden laatan (kaksinpelissä kaksi laattaa) sattumanvaraisesti itselleen.
Laatat ovat:
Tietäjä - pelaaja saa ottaa omalla vuorollaan yhden seuraajan keskeneräisestä resurssista ja palauttaa sen varastoonsa.
Seuraavat neljä laattaa voidaan pelata pelialueelle pakasta vedetyn pelilaatan sijasta:
Tähystäjä - Pelattuaan laatan pelialueelle pelaaja seuraavilla vuoroillaan voi hylätä saamansa pelilaatan ja ottaa uuden laatan pakasta. Hylätty laatta siirretään laattapinon pohjimmaiseksi.
Metsästäjä sillalla - Pelataan pelialueelle, jonka jälkeen joen molemmilla puolilla olevat niityt katsotaan yhdeksi ja samaksi niityksi.
Kanootti - Pelataan osaksi vesistöä. Jokaisen vesistöön kuuluvan joen valmistuessa, kanootin omistaja saa yhtä monta pistettä, kuin vesistön suurimmassa kalajärvessä on kaloja.
Maatalous - Pelataan osaksi niittyä. Pelin lopussa pelaaja saa yhden pisteen jokaisesta niityn laatasta, mutta niityn eläimistöstä ei saa pisteitä.
Black Diamond Cheerleaders

Black Diamond Cheerleaders eli BDC on Kouvolan seudulla toimiva kilpacheerleadingseura. Se on perustettu vuonna 2013. Harrastajamäärä on kasvanut nopeasti. Seurassa on sekä kilpailevia että harrastajajoukkueita. Jäseniä oli vuoden 2018 lopussa yli 400.
Black Diamond Cheerleaders nimettiin Kymenlaakson urheilugaalassa tammikuussa 2019 Vuoden nuorisourheiluseuraksi. Seuran junioreiden edustusjoukkue Mystique pääsi karsinnoista vuonna 2018 ensimmäisen kerran lajin SM-finaaliin.
Seuralla on oma harjoitushalli Valkealassa, entisen leipomon tiloissa. BDC muutti tiloihin vuonna 2021. Aikaisemmin suurin osa seuran harjoituksista pidettiin Kouvolan keskustassa entisen ammattikoulun aulatiloissa, ja muissa Kouvolan kaupungin liikuntahalleissa.
Aiheesta muualla

Seuran sivut
Betão

| 0 | 1 | 2 |
| --- | --- | --- |

Henkilötiedot
Syntymäaika: 11. marraskuuta 1983 (ikä 40)
Syntymäpaikka: São Paulo, Brasilia
Pelipaikka: puolustaja
Pituus: 181 cm
Seura
Seura:  FK Dynamo Kiova
Pelinumero: 3
Junioriseurat
2000: Corinthians
Seurat
| Vuodet | Seura | O (M) |
| 2001–2007 2008 2008– |  Corinthians →  Santos FC  Kiovan Dynamo | 143 (4) 5 (0) 17 (0) |
 Seurajoukkueuran tilastot kattavat vain kansalliset sarjat, päivitetty 12. kesäkuuta 2009.
Betão (oik. Ebert William Amâncio, 11. marraskuuta 1983 São Paulo, Brasilia) on brasilialainen jalkapalloilija. Betão on pelipaikaltaan keskuspuolustaja, ja hän edustaa Ukrainan valioliigan FK Dynamo Kiovaa. Betão siirtyi Dynamoon Brasilian Série A:n Santos FC:stä.
Pelaajaura

Betão aloitti ammattilaisuransa Corinthianssissa jossa hän teki debyyttinsä vuonna 2001, Betao ehti pelata Corinthiansiksessa ennen kuin ehti kirjoittaa neljän vuoden sopimuksen FC Sochauxin kanssa. Tästä syntyi sopimuskiista ja lopulta Betao pelasi kuitenkin Corinthiansin riveissä. Betao oli Corinthianiksen kapteeni kaudella 2007, mutta kun joukkue putosi, seuran puheenjohtaja teki hänestä putoamisen syntipukin, ja hänet vapautettiin sopimuksestaan. Betao päätyi harjoittelemaan yhdessä Santosin kanssa, ja jo seuraavana päivänä hän kirjoitti sopimuksen seuraan. Santosta Betao edusti kuitenkin vain 5 pelin verran, kunnes siirtyi Ukrainaan Kiovan Dynamoon.
Saavutukset

Ukrainan valioliigan mestaruus 2009
Brasilian cup 2002 (Corinthians)
São Paulo kaupunki liiga: 2003 (Corinthians)
Brasilian liiga: 2005 (Corinthians)
Aiheesta muualla

Betão Kiovan Dynamon sivuilla (englanniksi)
Cellettes

Cellettes voi tarkoittaa seuraavia:
Maantiede

Cellettes, kunta Ranskassa Charenten departementissa
Cellettes, kunta Ranskassa Loir-et-Cherin departementissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Cellettes”, voi hakea sivunnimihaulla, laajalla sivunnimihaulla tai tekstihaulla.
Cajunmausteseos

Cajunmausteseos on Yhdysvaltain ranskalaisperäisen cajunväestön ruoissaan käyttämä makua lisäävien aineiden yhdistelmä. Se sisältää tavallisesti cayennepippuria, mustapippuria, kuivattua oreganoa, paprikaa, roomankuminaa, sinapinsiemeniä, sipulia, suolaa, kuivattua timjamia ja valkosipulia. Seoksella maustetaan erilaisia cajunruokaan kuuluvia muhennoksia ja riisiruokia sekä kalaa ja lihaa ennen niiden kypsentämistä grillaamalla tai paistamalla.
Bittersweet Love

| Bittersweet Love |
| --- | --- |

Ohjaaja:  David Miller
Käsikirjoittaja:   Adrian Morrall  D. A. Kellogg 
Tuottaja:   Joseph Zappala  Gene Slott  Joel B. Michaels 
Säveltäjä:  Kenneth Wannberg
Kuvaaja:  Stephen M. Katz
Leikkaaja:  Bill Butler
Tuotantosuunnittelija:  Steve Katz
Pääosat:   Lana Turner  Robert Lansing  Celeste Holm  Robert Alda  Scott Hylands  Meredith Baxter-Birney 
Valmistustiedot
Valmistusmaa:  Yhdysvallat
Tuotantoyhtiö:  Zappala/Slott Productions
Levittäjä:  Embassy Pictures
Ensi-ilta:   1976-10-2727. lokakuuta 1976 (Yhdysvallat)  
Kesto:  92 minuuttia
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
Bittersweet Love on vuonna 1976 ensi-iltansa saanut David Millerin ohjaama yhdysvaltalainen draamaelokuva, jonka pääosissa ovat Lana Turner, Robert Lansing, Celeste Holm, Robert Alda, Scott Hylands ja Meredith Baxter-Birney.
Juoni

Bittersweet Love kertoo naimisiin menevästä ja sittemmin lasta odottavasta nuoresta pariskunnasta Michaelista ja Patriciasta, jotka saavat tietää olevansa sisaruspuolia.
Näyttelijät

| 0 | 1 | 2 |
| --- | --- | --- |
|  Lana Turner  | … |  Claire Peterson   |
|  Robert Lansing  | … |  Howard Lewis   |
|  Celeste Holm  | … |  Marian Lewis   |
|  Robert Alda  | … |  Ben Peterson   |
|  Scott Hylands  | … |  Michael Lewis   |
|  Meredith Baxter-Birney  | … |  Patricia Peterson   |
|  Gail Strickland  | … |  Roz   |
|  Richard Masur  | … |  Alex   |
|  Denise DeMirjian  | … |  hoitaja Morrison   |
|  John Friedrich  | … |  Josh Lewis   |
|  Amanda Gavin  | … |  Judy   |
|  Jerome Guardino  | … |  psykiatri   |
|  Jack Jozefson  | … |  herra Schoate   |
|  Vincent Milana  | … |  tohtori Green   |
|  Erik L. Nelson  | … |  pappi   |
|  Elizabeth Rogers  | … |  Joan   |
|  Adriana Shaw  | … |  Mara   |
|  Gretchen Sloate  | … |  Blonde   |
|  Ann Sweeny  | … |  Josie   |
|  Patricia Tidy  | … |  Martha   |
Tuotanto

Työnimillä Jill Came Tumbling After ja Birthmark kulkeneen elokuvan kuvaukset alkoivat 12. huhtikuuta 1976 ja päättyivät saman vuoden kesäkuun lopulla. Elokuva kuvattiin Kaliforniassa, kuten Los Angelesissa.
Ensi-ilta ja vastaanotto

Bittersweet Love sai teatteriensi-iltansa Yhdysvalloissa 27. lokakuuta 1976. Ilmestyttyään elokuva sai elokuvakriitikoilta sekalaisia arvioita.
Aiheesta muualla

Bittersweet Love Internet Movie Databasessa (englanniksi)
Bittersweet Loven traileri Youtubessa (englanniksi)
Celles-sur-Belle

| Celles-sur-Belle |
| --- | --- |
 Abbaye royale -luostari Celles-sur-Bellessä
 vaakuna
 Celles-sur-Belle
 Koordinaatit: 46°15′46″N, 00°12′36″W 
Valtio:  Ranska
Alue:  Uusi-Akvitania
Departementti:  Deux-Sèvres
Arrondissementti:  Niort
Pinta-ala:  
 – Kokonaispinta-ala:  37,2 km²
Väkiluku (2016):  3 776
 – Väestötiheys:  101,4 as./km²
Postinumero:  79370
Infobox OKVirheellinen NIMI-arvo: 
Celles-sur-Belle on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee Mellen ja Niortin kaupunkien välissä Niortin kaakkoispuolella. Kunnan pinta-ala on 37,2 neliökilometriä ja siellä on arviolta 3 776 asukasta (vuonna 2016).
Aiheesta muualla

Kuvia tai muita tiedostoja aiheesta Celles-sur-Belle Wikimedia Commonsissa
Chachapoyas

| Chachapoyas |
| --- | --- |

 Chachapoyas
 Koordinaatit: 6°13′S, 77°51′W 
Valtio:  Peru
Alue:  Amazonasin alue
Korkeus:  2 335 m
Postinumero:  477002
Suuntanumero(t):  41
Infobox OKVirheellinen NIMI-arvo: 
Chachapoyas on Amazonasin alueen pääkaupunki Perun pohjoisosassa. Vuoden 2017 väestönlaskennassa kaupungissa oli 32 026 asukasta.
Kaupungin rakennuskannassa näkyy selvästi espanjalaisten siirtomaa-ajan vaikutteet, ja kaupunkia on kutsuttu "parvekkeiden kaupungiksi".  Sen nähtävyyksiin kuuluvat tummavetinen Rakastavaisten lähde (Pozo de Yanayacu) ja suuri orkideatarha kaupungin laitamilla.
Aiheesta muualla

Kuvia tai muita tiedostoja aiheesta Chachapoyas Wikimedia Commonsissa
Perun alueet ja niiden pääkaupungit
Amazonas: Chachapoyas
Ancash: Huaraz
Apurímac: Abancay
Arequipa: Arequipa
Ayacucho: Ayacucho
Cajamarca: Cajamarca
Callao: Callao
Cusco: Cusco
Huancavelica: Huancavelica
Huánuco: Huánuco
Ica: Ica
Junín: Huancayo
La Libertad: Trujillo
Lambayeque: Chiclayo
Lima: Huacho
Liman metropolialue: Lima
Loreto: Iquitos
Madre de Dios: Puerto Maldonado
Moquegua: Moquegua
Pasco: Cerro de Pasco
Piura: Piura
Puno: Puno
San Martín: Moyobamba
Tacna: Tacna
Tumbes: Tumbes
Ucayali: Pucallpa
Chachoengsao

Wat Sothonwararam Worawihan
Chachoengsao (thaiksi ฉะเชิงเทรา) on kaupunki Thaimaassa noin sata kilometriä Bangkokista itään. Kaupungin halki virtaa Bang Pakong -joki. Chachoengsaota kutsutaan yleisesti nimellä Paet Riu (thaiksi แปดริ้ว, suom. kahdeksan raitaa). Kaupungissa on 47 076 asukasta. Seudun pääasiallinen elinkeino on riisi ja hedelmäviljelykset.
Chachoengsaon hienoimpia nähtävyyksiä on Ayutthayan kaudella rakennettu buddhalainen temppeli Wat Sothon Wararam Woravihan, jossa on kuuluisa kullattu Buddha Phra Phutthasothon (Luang Pho Sothon).
Chachoengsao on merkittävä liikenteen solmukohta. Kaupunkiin johtaa Thaimaan valtionrautateiden itäinen rata Bangkokista.
Aiheesta muualla

Chachoengsaon viralliset sivut (thaiksi)
Castelsarrasin

| Perustiedot |
| --- | --- |
Valtio::  Ranska
Région:: Oksitania
Departementti:: Tarn-et-Garonne
Pinta-ala:: 76,77 km²
Asukasluku:: 12 740 (2006)
Asukastiheys:: 165,9 as./km²
Kaupunginjohtaja:: Bernard Dagen   2001–2008
Kotisivu:: ville-castelsarrasin.fr


Castelsarrasin kaupungintalo
Castelsarrasin (oksitaaniksi Los Sarrasins) on ranskalainen kaupunkikunta, joka sijaitsee Tarn-et-Garonnen departementissa ja Oksitanian alueella.
Historia

Ensimmäiset varmat tiedot Castelsarrassinista liittyvät vuoteen 961. Sen nimi oli tuolloin Castel Sarracenum eli linna, joka on rakennettu saraseenien tapaan. On kuitenkin todennäköistä, että arabit eivät ole osallistuneet kaupungin rakentamiseen.
Vuodelta 961 on peräisin Rouerguen kreivi Raumond I testamenttimääräys, jolla hän luovuttaa Moissacin apottiluostarille maansa ja Saint-Sauveurin kirkon, joka on yhä omistettu samalle pyhimykselle.
Kaupungin alkuvaiheet olivat erityisen sotaisat. Sotia käytiin englantilaisia vastaan aina 1100-luvulle saakka. Sitten tulivat Albigenssiristiretket 1200-luvun alkupuoliskolla. Tällä aikakaudella kaupunkia hallitsivat konsulit, ja vuonna 1230 kaupunki sai ensimmäiset erioikeudet. Tulvat, paiserutto ja eritoten satavuotinen sota koettelivat kaupunkia 1300- ja 1400-luvuilla, ja vasta 1500-luvun puolella kaupungissa oli muutama vuosikymmen rauhallista aikaa.
Vuonna 1560 alkoivat uskonsodat, joiden aikana protestantit alistivat Castelsarrasinin katoliset asukkaat. Vain Saint-Saveurin kirkko säilyi alueen ainoana kirkkona uskonpuhdistuksen kuvainraastamiselta.
1600-luvun lopulla syntyi Saint-Nicholas-de-la-Graven kylässä lähellä Castelsarrasinin kaupunkia Antoine Laumet, joka tunnetaan paremmin nimellä Antoine de la Mothe Cadillac. Kuningas lähetti hänet Amerikkaan. Hän perusti Detroitin kaupungin, ja myöhemmin hän toimi Louisianan kuvernöörinä. Kun hän palasi takaisin Ranskaan, hänestä tuli Castelsarrasinin kuvernööri. Hänen mukaansa nimettiin Cadillac-loistoautomerkki.
Vuosisata ennen Ranskan vallankumousta oli melko rauhallista aikaa. Kuitenkin koko muun maan lailla myös Caseltsarrasinissa 1700–luvun loppu oli suurten muutosten ja suurten tapahtumien aikaa.
Aiheesta muualla

Wikimedia Commonsissa on kuvia tai muita tiedostoja aiheesta .
Castelsarrasin kaupungin viralliset sivut
Castelsarrasin Ranskan kansallisen maantieteellisen seuran sivuilla
Castelsarrasin Ranskan tilastokeskuksen sivuille
Castelsarrasin Quid-tietopalvelun sivuilla[vanhentunut linkki]
Cajsa Warg

Cajsa Wargin keittokirja vuodelta 1755, Hjelpreda I Hushållningen För Unga Fruentimber.
Anna Christina Cajsa (Kajsa) Warg (23. maaliskuuta 1703 Örebro - 5. helmikuuta 1769 Tukholma) oli ruotsalainen taloudenhoitaja ja keittokirjailija.
Cajsa Wargin isä oli raatimies Anders Warg ja äiti Karin Livijn. Hän muutti kotoa jo nuorena ansaitakseen elantonsa ja pääsi taloudenhoitajaksi (”husmamsell”) merkittäviin tukholmalaisperheisiin, kuten Wolter Reinhold von Stackelbergille, Berndt Otto von Stackelbergille ja lopulta valtiosihteeri, ylipostitirehtööri, vapaaherra Leonard Klinckowströmille Tukholmaan.
Warg julkaisi äidiltään saamallaan perinnöllä palveluspaikoissaan kokoamiaan reseptejä vuonna 1755 kirjana nimellä Hjelpreda I Hushållningen För Unga Fruentimber, ja kirja ilmestyi sittemmin useina painoksina. 14. ja viimeinen painos ilmestyi 1822.
Etunimelle Cajsa tai Kajsa ei ole historiallisia vahvistuksia, vaan hänen nimensä on ollut aina Christina, vaikka hänet nykyisin tunnetaan Cajsana.
Warg tunnetaan Ruotsin keittotaidon äitinä. Häneltä on peräisin lentävä lause ”man tager vad man haver” (otetaan mitä on), tosin sitä ei löydy hänen keittokirjastaan.
Wargin keittokirja ei ollut ensimmäinen ruotsalainen keittokirja, kuten usein sanotaan, vaan gastronomisessa bibliografiassa kolmaskymmeneskolmas, mutta se oli kylläkin omana aikanaan laajimmalle levinnyt.
CLAMP

CLAMP Anime Expossa 2006.
CLAMP on tunnettu neljän japanilaisen nais-mangakan, Nanase Ohkawan, Mokona Apapan, Mick Nekoin ja Satsuki Igarashin, muodostama sarjakuvaryhmä. Ohkawa tekee käsikirjoitukset. Mokona on johtava hahmojen suunnittelija, Igarashi ja Nekoi tekevät taustat, mutta nämä kolme saattavat usein vaihtaa vuoroja eri sarjojen kohdalla.
CLAMPin töitä ovat mm. Angelic Layer, Cardcaptor Sakura, Chobits, Magic Knight Rayearth, Suki. Dakara suki, Tōkyō Babylon, X ja xxxHOLiC.
Ryhmä on toiminut vuodesta 1989 alkaen. Se aloitti 11 taideopiskelijan ryhmänä, jonka oli tarkoitus tehdä fanisarjakuvia.
Aiheesta muualla

Wikimedia Commonsissa on kuvia tai muita tiedostoja aiheesta .
Clamp-net.com (japaniksi)
CLAMPin tiedot Anime News Networkissa (englanniksi)